Union Midwest Missourin junaryöstö

Union Midwest Missourin junaryöstö oli Jim Lowrie Gangin suorittama ryöstö vuonna 1880, jossa jengin kolme jäsentä murtautuivat Union Midwest Railroad Companyn kultaharkkoja kuljettaneeseen vaunuun ja varastivat noin 22,500 yhdysvaltain dollarin arvosta harkkoja (nykyrahassa n. 570,000 dollaria). Jim Lowrie, John Isbell sekä King Callahan loikkasivat väliaikaisesti hidastavaan junaan ja räjäyttivät vaunun ovet auki dynamiitilla, jonka jälkeen he joutuivat kaksoismurhan tehtyään pakenemaan paikalta nopean lainvalvojien kanssa käydyn tuilitaistelun saattelemana.

Tapahtumat
Jim Lowrie Gangin muodostanut kolmikko suunnitteli ryöstön, kun Lowrie oli saanut tietoa otollisesta ryöstömahdollisuudesta. Hän keräsi kumppaninsa Springfieldin postitoimiston tienoille ja jakoi tietonsa heidän kanssaan, jonka jälkeen hän sopi seuraavasta tapaamisesta Isbellin ja Callahanin kanssa jengin piilopaikassa. Ryöstö olisi tapahtuva kello 3:10 iltapäivällä, kun kohteena oleva veturi hidastaisi vauhtiaan ennen saapumista seuraavalle asemalle.

Kolmikko lähti keskipäivän aikaan ratsastamaan paikalle, jossa ryöstö tapahtuisi, ja saapuivat sopivasti paikalle kun juna oli tulossa. Havaittuaan, että veturinkuljettaja ei ollut hytissään, Jim Lowrie ja John Isbell loikkasivat ensimmäisen vaunun ja veturin väliin. King Callahan ohitti junan etupuolelta ja loikkasi ensimmäisen vaunun kylkeen. Eräs vaunun ulkopuolelle astunut vartija havaitsi Callahanin ja ryhtyi ampumaan häntä kiväärillään, mutta ei kuitenkaan osunut ja jäi pian jälkeen. Lowrie ja Isbell asensivat dynamiittia etupuolelle ja Callahan sivulle, ja niiden räjähdettyä kolmikko astui sisälle vaunuun.

Huiveja naamallaan pitävät sekä ryöstöä varten tyylikkäisiin silinterihattuihin pukeutuneet miehet käskivät vaunussa olleita vartijoita riisuutumaan aseista, samalla kun veturinkuljettaja piiloutui. Miehet pudottivat kiväärinsä ja haulikkonsa, mutta ainakin toiselle heistä jäi piilotettu revolveri. Heidät sidottiin ja pantiin vaunun takaosaan samalla kun Callahan ryhtyi virittämään kassakaappeihin dynamiittia.

Räjähdyksen jälkeen kassakaappien sisällöstä kiinnostuneet rikolliset eivät huomanneet piiloutuneen veturinkuljettajan auttavan toista vartijaa pois köysistään. Kun Jim Lowrie lähti tarkastamaan panttivankeja, vapautunut vartija yritti ampua häntä, mutta ei osunut. Vastapalkkioksi Lowrie ampui toista yhä köysissä olevaa vartijaa päähän ja surmasi hänet.

King Callahan liittyi Lowrien seuraan uhan estämiseksi, samalla kun John Isbell jatkoi kassakaappien tyhjentämistä. Hetken aggressiivisen neuvottelun kuluttua aseistettu vartija nousi piilopaikastaan ampuakseen varkaita, mutta Callahanin kiväärin luoti ehti läpäistä hänen ylävartalonsa. Lowrie ampui miestä vielä kaksi kertaa revolverillaan vartaloon, jonka jälkeen jengi päätti kiiruhtaa pois paikalta kultaharkkojen kanssa.

Hypättyään junasta ja noustuaan ratsaille kolmikko huomasi lähestyvien ratsumiesten partion, jolloin he lähtivät laukkaamaan eri suuntaan. Seurasi takaa-ajo, jossa sheriffi Hugo Thompson sekä apulaissheriffi Bobby Winston muutaman muun lainvalvojan kanssa jahtasivat ryöstäjiä ja ammuskelivat heidän peräänsä. Jahti päättyi, kun King Callahan heitti viimeisen dynamiittipötkönsä taakseen ja onnistui säikäyttämään takaa-ajajien hevoset, jolloin Jim Lowrie Gang sai huomattavan etumatkan ja lopulta hajaantui, häviten paikalta.